5. Com dibuixar línies rectes
| Capítol 3. Primers passos amb en Wilber |

## 5. Com dibuixar línies rectes

Aquest tutorial està basat en text i imatges de Seth Burgess, Copyright © 2002. L'original es pot trobar en Internet a [TUT01].

### 5.1. Objectius

Figura 3.45. Exemple de línies rectes

Aquest tutorial mostra com podeu fer línies rectes amb el GIMP. Forçar que una línia sigui recta és una manera convenient per a fer coses sense que es vegin afectades per les imprecisions del ratolí o la tauleta, i aprofitar els avantatges de l'ordinador per a fer les coses clares i ordenades. Aquest tutorial no fa servir l'eina Línies rectes per a tasques complexes; només pretén mostrar com podeu utilitzar-les per a crear línies rectes, d'una manera ràpida i fàcil.

1. Preparatius

   Figura 3.46. Presentació de la tecla Maj

   La invenció de la màquina d'escriure va introduir la tecla Maj. Generalment en teniu dues en el teclat. Es veuen com en la figura de dalt. Se situen a banda i banda del teclat. El ratolí el va inventar Douglas C. Engelbart en 1970. N'hi ha de diferents tipus, però sempre tenen almenys un botó.

2. Com crear una imatge buida

   Figura 3.47. Imatge nova

   Primer, creeu una imatge nova, de qualsevol mida. Utilitzeu Fitxer → Nou per a crear una imatge nova.

3. Tria una eina

   Figura 3.48. Eines de pintura en la caixa d'eines

   Qualsevol de les eines ressaltades en vermell, en la caixa d'eines de dalt, pot fer línies.

4. Crea un punt d'inici

   Figura 3.49. Punt d'inici

   Feu clic en el pinzell de la caixa d'eines. Feu clic en la imatge allà on vulgueu començar o acabar una línia. En la pantalla apareix un punt. La mida d'aquest punt representa la mida del pinzell actual, que podeu canviar en el diàleg de pinzells (consulteu la Secció 3.2, «Diàleg dels pinzells»). Ara comenceu a dibuixar una línia. Mantingueu premuda la tecla Maj.

5. Dibuixa la línia

   Figura 3.50. Dibuixa la línia

   Després d'establir un punt d'inici i mentre premeu Maj, veureu una línia recta que segueix el cursor. Feu clic en el primer botó del ratolí (normalment el de l'esquerra) i deixeu-lo anar. Durant tota l'estona que heu fet «clic» en el botó del ratolí, cal que mantingueu premuda la tecla Maj.

6. Acabat

   Figura 3.51. Imatge final

   Aquesta és una característica molt potent. Podeu fer-la servir amb qualsevol de les eines de dibuix. Podeu dibuixar més línies en acabar aquesta. L'últim pas és deixar anar la tecla Maj. Això és tot. Teniu més exemples en la pròxima secció. Gaudiu amb el GIMP!

4.10. Separar un objecte del seu fons |  | 5.2. Exemples

Report a bug in GIMP Report a documentation error