3.21. Pinta el camí
| 3. El menú «Edita» |

### 3.21. Pinta el camí

L'ordre Pinta el camí traça un camí a la imatge. Hi ha dues maneres de traçar el camí, utilitzant una eina de pintura o sense utilitzar-ne. Hi ha diverses opcions que podeu utilitzar per a especificar l'aspecte del traçat.

| Nota
Aquesta ordre només està activada si hi ha un camí en la imatge.

#### 3.21.1. Activació de l'ordre

- Podeu accedir a aquesta ordre des del menú de la imatge: Edita → Pinta el camí.

- També podeu accedir-hi fent clic al botó amb el mateix nom al diàleg Camí.

#### 3.21.2. Descripció de la finestra de diàleg

Figura 16.24. La finestra de diàleg «Tria l'estil de traçat»

El quadre de diàleg Tria l'estil de traçat us permet triar entre pintar el camí amb les opcions que especifiqueu o pintar-lo amb una eina de pintura. Si pinteu el camí amb una eina de pintura, s'aplicaran les opcions actuals de l'eina de pintura.

Línia del traç

El traç es dibuixa amb el color de primer pla actual, establert a la caixa d'eines. Si feu clic al triangle que hi ha al costat de l'Estil de línia, el diàleg s'estén i podeu veure algunes opcions addicionals:

Amplada de la línia

  Podeu establir l'amplada del traç amb el quadre de text. La unitat per defecte és el píxel, però podeu seleccionar-ne una altra amb el botó de la llista desplegable.

Color sòlid / Patró

  Podeu triar entre pintar la línia amb un estil sòlid o amb un patró. En aquest cas, el sòlid i el patró són diferents del patró discontinu. Si seleccioneu una línia sòlida sense patró discontinu, pintareu una línia contínua en el color de primer pla establert a la caixa d'eines. Si seleccioneu una línia amb patró sense patró discontinu, el color i el patró també els determinaran el color de primer pla i el patró de la caixa d'eines. Així, si seleccioneu un patró jaspiat i una línia amb el patró traçat, es pintaran els guionets amb el patró jaspiat

Estil de la línia

  La llista desplegable mostra algunes opcions detallades:

  - Estil principal: Podeu triar la forma del final d'un camí sense tancar, el qual pot ser Punta, Rodó o Quadrat.

  - Estil de la unió: Podeu triar la forma dels cantons del camí fent clic a Mitra, Rodó o Relleu bisellat.

  - Límit de mesura: Quan dos segments d'un camí s'ajunten, la unió dels cantons els determina el Límit de mesura. Si els traços són amples, i no es fa cap unió, sobresortirien finals punxeguts pel cantó. El paràmetre del Límit de mesura determina com s'emplenarà l'espai format en estendre les vores exteriors de les dues línies. Podeu establir un valor entre 0,0 i 100,0 emprant el lliscador o les fletxes del quadre del costat.

    Figura 16.25. Exemple de límit de mesura

    Esquerra: Límit=0; Dreta: Límit=5;

  - Traça patró: A escala del píxel, es dibuixarà una línia amb guions com a una sèrie de capsetes. Podeu modificar el patró de les capsetes. L'àrea negra amb línies primes verticals presenta els píxels del guió. Si feu clic al píxel negre, l'esborrareu del patró. Si feu clic al píxel blanc, l'afegireu al patró. Les àrees grises indiquen com es repetirà el patró en dibuixar una línia amb guions.

  - Traç predefinit: En comptes de fer el vostre propi patró, podeu triar-ne un de la caixa desplegable. El patró apareixerà a l'àrea Traça patró, així podeu fer-vos una idea de l'aspecte que tindrà.

  - Suavitza les vores: Els traços corbats o aquells dibuixats en un angle poden aparèixer dentats o amb forma d'escala. Aquesta opció els allisa.

Traça amb una eina de pintar
  Eina de pintura

    Podeu seleccionar una eina de pintura per a pintar el traç des de la caixa desplegable. Si ho feu, s'aplicaran les opcions de l'eina de pintura seleccionades actualment, en comptes dels paràmetres del diàleg.

  Emula les dinàmiques del pinzell

    Mireu Dinàmiques del pinzell.

3.20. Pinta la selecció |  | 3.22. Preferences

Report a bug in GIMP Report a documentation error