4. Conclusió
| Apèndix D. Mapa-tonal i recuperació d'ombres mitjançant els «Colors/Exposició» del GIMP |

## 4. Conclusió

Les fotografies realitzades amb llum solar directa i brillant solen ser escenes d'un gran interval dinàmic i, normalment, el fitxer de la càmera resultant requereix un mapa-tonal curós per a produir una imatge final satisfactòria. L'opció «Colors/Exposició» en punt flotant del GIMP proporciona una eina molt útil per a tractar aquest tipus d'imatges i, per descomptat, és igualment útil per a qualsevol imatge on l'objectiu és aclarir les ombres i les tonalitats mitges sense tocar les zones lluminoses.

«Colors/Exposició» amb gran profunditat de bits i punt flotant del GIMP combinant amb una màscara de capa adequada també es pot utilitzar per a enfosquir parts de la imatge o movent el lliscador de valor superior d'esquerre a dreta (enfosqueix la imatge augmentant el contrast i la saturació. Requereix un emmascarat acurat per a evitar que es produeixin àrees amb negre sòlid), o movent el lliscador de valor inferior de dreta a esquerra (enfosqueix la imatge disminuint el contrast, útil per a reduir èmfasis en certes zones de la imatge).

Aquest és un tutorial específic del GIMP. Tanmateix, es pot fer servir la mateixa tècnica utilitzant el processador RAW PhotoFlow i possiblement altres editors d'imatges que permetin un processament de punts flotants de 32 bits i utilitzar valors de canal RGB il·limitats. El més intel·ligent d'aquesta tècnica en el PhotoFlow és que PhotoFlow utilitza nodes, cosa que permet modificacions no destructives de la màscara d'escala de grisos invertida que s'utilitza per a recuperar detalls de les àrees clares després d'aplicar una compensació d'exposició positiva per a augmentar els tons foscos i mitjos (fins i tot si tanqueu i reobriu la imatge i deseu el fitxer PFI de la imatge).

Aquest tutorial s'ha adaptat de l'original i es pot reproduir amb el permís d'Elle Stone

El tutorial del GIMP - Tone Mapping Using GIMP Levels (text i imatges) d'Elle Stone està sota una llicència Creative Commons Reconeixement-Compartir Igual 3.0 No adaptada.

3. Notes d'ús |  | Apèndix E. Llicència de documentació lliure de GNU (GNU Free Documentation License)

Report a bug in GIMP Report a documentation error