3.10. Aerògraf
| 3. Eines de pintura |

### 3.10. Aerògraf

Figura 14.86. L'eina Aerògraf a la Caixa d'eines

L'eina Aerògraf emula un aerògraf tradicional. Aquesta eina és adequada per a pintar àrees de color suau.

#### 3.10.1. Activació de l'eina

Podeu activar l'eina Aerògraf de diverses maneres:

- Des de la image menu, a: Eines → Eines de pintura → Aerògraf

- Fent clic a la icona eina: a la Caixa d'eines,

- Utilitzant la tecla drecera A.

#### 3.10.2. Tecles modificadores (per defecte)

Ctrl

  El Ctrl canvia l'aerògraf per la Pipeta.

Maj

  La Maj col·loca l'eina aerògraf en mode línia recta. Si es manté premuda la Maj mentre feu clic al Botó esquerre generarà una línia recta. Els clics consecutius faran línies rectes que s'originen a partir del final de l'última línia.

#### 3.10.3. Opcions

Figura 14.87. Opcions de l'Aerògraf

Les opcions de l'eina es mostren en una finestra enganxada sota la caixa d'eines quan s'activa una eina. També s'hi pot accedir des de la barra del menú imatge a Finestres → Finestres acoblables → Opcions d'eines que obre la finestra d'opcions de l'eina seleccionada.

Opacitat; Pinzell; Mida; Relació d'aspecte; Angle; Espaiat; Duresa; Força; Dinàmiques; Opcions dinàmiques; Dispersador; Pinzellada suau; Bloqueig de la mida del pinzell per a visualitzar

  Per a una descripció d'opcions que s'apliquen a moltes o a totes les eines de pintura, mireu Opcions de les eines de pintura comunes.

  Només moviment: si aquesta opció està marcada, l'aerògraf només pinta quan es mou.

Velocitat

  El lliscador de Velocitat permet ajustar la velocitat en què l'aerògraf deixa anar el color. Un valor més alt produirà traços més foscos en un període de temps més curt.

Flux

  Aquest lliscador controla la quantitat de color que treu l'aerògraf. Un valor alt tindrà traços més foscos.

3.9. Goma d'esborrar |  | 3.11. Tinta

Report a bug in GIMP Report a documentation error