2. Iniciar el GIMP per primera vegada
| Capítol 2. Arrencada del GIMP |

## 2. Iniciar el GIMP per primera vegada

Quan executeu el GIMP per primera vegada, es fan una sèrie de passos per configurar les opcions i els directoris. El procés de configuració crea un directori a la carpeta personal de l'usuari anomenada `GIMP`, amb un subdirectori per versió, és a dir, `GIMP/2.10`. Tota la informació de la configuració es desa en aquest directori. Si s'elimina o es canvia de nom aquest directori, el GIMP repeteix el procés inicial de configuració, creant un nou directori `GIMP/2.10`. Feu servir aquest recurs per explorar diferents opcions de configuració sense destruir la instal·lació existent, o per recuperar-la si els fitxers de configuració estan fets malbé.

La carpeta de configuració s'emmagatzemarà a:

- `$XDG_CONFIG_HOME` (per defecte a `$HOME/.config`) en plataformes UNIX, excepte macOS;

- `%APPDATA%` en el Windows;

- `NSApplicationSupportDirectory` (normalment `~/Library/Application Support`) en macOS.

### 2.1. Per acabar...

Donarem uns consells abans de començar: primer, el GIMP proporciona uns consells, que podeu llegir amb l'ordre del menú Ajuda → Consell del dia. Aquests consells proporcionen informació bastant útil que no és fàcil d'aprendre experimentant i que val la pena llegir. Segon, si en algun moment intenteu fer alguna cosa i sembla que el GIMP deixi de funcionar sobtadament, la secció Desencallament podria ajudar-vos. Bon Gimping!

Capítol 2. Arrencada del GIMP |  | Capítol 3. Primers passos amb en Wilber

Report a bug in GIMP Report a documentation error