7.50. Desplaçament
| 7. El menú «Capa» |

### 7.50. Desplaçament

L'ordre Desplaçament desplaça el contingut de la capa activa. Qualsevol element que es desplaci fora dels límits de la capa serà retallat. Aquest ordre mostra un quadre de diàleg que permet especificar quant es pot moure la capa i com omplir l'espai que queda buit. Es pot utilitzar per a crear patrons enrajolats.

#### 7.50.1. Activació de l'ordre

- Accediu a aquesta ordre des del menú de la imatge Capes → Transforma → Desplaçament,

- o utilitzant la tecla de drecera Maj+Ctrl+O.

#### 7.50.2. Opcions de «Desplaçament»

Figura 16.134. El quadre de diàleg «Desplaçament»

Predefinits, Previsualització, Vista dividida

  Aquestes opcions són habituals als diàlegs basats en GEGL. Remeteu-vos a Secció 2, «Característiques comunes».

Desplaçament
  X; Y

    Amb aquests dos valors, podeu especificar fins on es pot desplaçar el contingut de la capa en direcció horitzontal (X) i en vertical (Y). Introduïu el desplaçament en els quadres de text. Els valors positius mouen la capa cap a la dreta i cap avall. La unitat per defecte és el píxel, però podeu triar una unitat de mesura diferent amb el menú desplegable. A vegades és útil la unitat «%».

    Des del GIMP-2.10.12, podeu fer clic-i-arrossega sobre el llenç per a moure la capa.

  Desplaça (x/2), (y/2)

    Amb aquest botó, configureu automàticament el desplaçament X i el Y, amb la finalitat que el contingut es desplaci la meitat exacta de l'amplada i de l'alçada de la imatge.

Comportament de les vores

  Podeu especificar una de les tres maneres que hi ha de tractar les àrees buides quan el contingut de la capa s'ha desplaçat:

  - Ajusta l'entorn: L'espai buit a un costat de la capa s'omple amb la part de la capa que es va desplaçar fora de l'altre costat, amb la qual cosa no es perd contingut.

  - Omple amb el color de fons: L'espai buit s'omple amb el color de fons, que es mostra a l'àrea de color, a la Caixa d'eines.

  - Fes transparent: L'espai buit es torna transparent. Si la capa no té un canal alfa, aquesta opció no està disponible (gris clar).

#### 7.50.3. Exemples

Figura 16.135. Ús de «Desplaçament» juntament amb «Comportament de les vores»

L'original

Y =-40, ajusta l'entorn

Y =-40, color de fons

X = 40, transparent

Figura 16.136. Patró repetible

Original

«Ajusta l'entorn». Feu clic a «Desplaçament per x/2, y/2 »

Scale down a copy-paste pattern repeatedly.

7.49. Gir arbitrari |  | 7.51. Mida del límit de la capa

Report a bug in GIMP Report a documentation error