2.5. Selecció difusa (Vareta Màgica)
| 2. Eines de selecció |

### 2.5. Selecció difusa (Vareta Màgica)

Figura 14.21. La icona de la Vareta Màgica en la caixa d'eines

L'eina de selecció difusa (Vareta Màgica) està dissenyada per a seleccionar àrees de la capa o la imatge activa basada en la similitud del color.

Quan utilitzeu aquesta eina, és molt important triar el punt inicial més apropiat. Si seleccioneu un punt incorrecte, probablement obtindreu una selecció molt diferent de l'esperada, o fins i tot l'oposada.

La Vareta és una bona eina per a seleccionar àrees amb vores nítides. És divertit utilitzar-la, i els principiants l'utilitzen freqüentment. Us adonareu, tanmateix, que és difícil seleccionar amb precisió el que desitgeu. Els usuaris més experimentats troben més eficient les eines Camí i Selecció per Color. Tot i així, és útil per a seleccionar una àrea dins d'un contorn, o retocar seleccions imperfectes. No obstant això, l'eina és molt adequada per a les àrees de color uniforme o sòlid.

Recordeu que l'àrea seleccionada s'estén des del centre i no només es propaga pels píxels consecutius: pot fer petits salts, depenent de l'opció Llindar. Per a incrementar o reduir el llindar durant l'ús de la Selecció Difusa, després del primer clic arrossegueu el punter del ratolí amunt o avall, dreta o esquerra.

#### 2.5.1. Activació de l'eina

Podeu accedir a l'eina Vareta Màgica de diverses maneres:

- Des de la barra del menú de la imatge Eines → Eines de selecció → Selecció Difusa,

- en fer clic sobre la icona de l'eina en la caixa d'eines,

- en utilitzar la drecera de teclat U.

#### 2.5.2. Tecles modificadores (per defecte)

L'eina de Selecció Difusa no té tecles modificadores especials, només les que afecten a totes les eines de selecció de la mateixa manera. Consulteu Secció 2.1, «Característiques comunes» per a obtenir ajuda.

#### 2.5.3. Manipulació de l'eina

Figura 14.22. Ús de l'eina Vareta Màgica: els píxels seleccionats són contigus

L'eina comença a seleccionar quan feu clic sobre un punt en la imatge i s'expandeix cap a fora com l'aigua que inunda les zones baixes; selecciona els píxels contigus que tenen colors similars al píxel inicial. Podeu controlar el llindar de semblança arrossegant el ratolí cap avall o a la dreta: com més lluny l'arrossegueu, més gran serà la regió seleccionada. I es pot reduir la selecció arrossegant cap amunt o a l'esquerra.

Podeu moure el contorn de la selecció utilitzant Alt + cursors.

#### 2.5.4. Opcions

Figura 14.23. Les opcions de l'eina Vareta Màgica

Les opcions de l'eina es mostren en una finestra enganxada sota la caixa d'eines quan s'activa una eina. També s'hi pot accedir des de la barra del menú imatge a Finestres → Finestres acoblables → Opcions d'eines que obre la finestra d'opcions de l'eina seleccionada.

| Nota
Mireu Opcions d'eines de selecció Per a obtenir ajuda amb opcions comunes a totes aquestes eines. Ací només s'expliquen les opcions específiques d'aquesta eina.

Mode, suavitzador; difumina les vores

  Opcions comunes de selecció.

Cerca de colors semblants

  Aquestes opcions afecten la manera en què la Vareta Màgica expandeix la selecció des del punt inicial.

  Selecciona àrees transparents

    Aquesta opció permet que l'eina Vareta Màgica pugui seleccionar àrees transparents. Si aquesta opció no està activada, no se seleccionaran les àrees transparents.

  Mostra fusionada

    Aquesta opció es torna rellevant quan la imatge té diverses capes, i la capa activa és semi transparent o està en un altre mode Capa. En aquests casos, els colors presents en la capa difereixen dels colors de la imatge. Si l'opció de «Mostra Fusionada» no s'activa, la vareta reaccionarà només als colors de la capa activa quan es crea la selecció. Si en canvi s'activa l'opció, la vareta reaccionarà als colors de totes les capes visibles. Per a més informació, consulteu l'entrada del glossari Mostra fusionada.

  Veïns (contigus) en diagonal

    Quan s'activa, l'eina té en consideració els píxels veïns connectats en diagonal quan calcula la zona afectada. És a dir, en comptes de cercar quatre veïns ortogonals de cada píxel, busca en tots els vuit píxels

    Figura 14.24. Exemple de veïns (contigus) en diagonal

    Un píxel amb quatre veïns ortogonals

    Un píxel amb quatre veïns en diagonal

    Un píxel amb vuit veïns

    Figura 14.25. Exemple de l'opció aplicada dels veïns en diagonal

    Opció desactivada dels veïns en diagonal

    Opció activada dels veïns en diagonal

  Llindar blanc i negre

    Aquest lliscador determina el rang de colors que se seleccionarà quan feu clic en el punt inicial, abans d'arrossegar-lo. Després del primer clic, si arrossegueu el ratolí cap avall o a la dreta, s'incrementarà la mida de la selecció, i es reduirà si l'arrossegueu cap amunt o a l'esquerra. Per tant, teniu les mateixes possibilitats malgrat la configuració del llindar: la diferència és la quantitat d'arrossegament que heu de fer per a obtenir el resultat que voleu.

  Selecció per

    Aquesta opció determina quin component de la imatge GIMP s'utilitza per calcular la similitud de color.

    Podeu triar entre Composició, Vermell, Verd, Blau, Alfa, To HSV, Saturació HSV, Valor HSV. Lluminositat LCh, Croma LCh i to LCh.

  Màscara de dibuix

    This option can help to visualize the selection. Selected areas marked with marching ants may not be evident when selecting with Fuzzy select or Magic wand. If this option is checked, selected areas will be filled with a magenta color as long as you keep pressing on the left mouse button, and this mask will disappear as soon as you release this button.

    Figura 14.26. Exemple de l'opció màscara de dibuix aplicada

    La selecció difusa seleccionada utilitzada amb l'opció de la màscara de dibuix desactivada

    La selecció difusa seleccionada utilitzada amb l'opció de la màscara de dibuix activada, sense amollar encara el botó del ratolí.

2.4. Selecció lliure (llaç) |  | 2.6. Selecciona per color

Report a bug in GIMP Report a documentation error