7. Afegeix pinzells nous
| Capítol 7. Dibuix amb el GIMP |

## 7. Afegeix pinzells nous

| Nota
Hi ha un mètode ràpid per a afegir un nou pinzell: Secció 9.2, «Creació ràpida d'un pinzell».

Per a afegir un pinzell nou, un cop creat o descarregat d'algun lloc, heu de desar-lo en un format que el GIMP el pugui utilitzar. El fitxer del pinzell s'ha de desar en un lloc on el GIMP el pugui trobar i mostrar en el diàleg dels pinzells. Podeu prémer el botó Actualitza, perquè la carpeta de pinzells es torni a reindexar. El GIMP utilitza tres formats de fitxer per als pinzells:

GBR

  El format `.gbr` ("gimp brush") s'utilitza pels pinzells ordinaris i pinzells de color. Podeu convertir a pinzells del GIMP altres tipus d'imatges (incloent diversos pinzells utilitzats per altres programes), obrint-los amb el GIMP i desant-los amb el format `.gbr`. Aquesta acció farà aparèixer un diàleg on podreu regular l'espaiat del pinzell. Podeu trobar una descripció més completa del format GBR en el fitxer `gbr.txt` del directori `devel-docs` de la distribució font del GIMP.

  Figura 7.17. Desa un pinzell `.gbr`

GIH

  El format `.gih` («gimp image hgosi») s'utilitza per a pinzells animats. Aquests pinzells es construeixen a partir d'imatges que contenen múltiples capes: cada capa pot contenir múltiples formes de pinzell, organitzades en una graella. Quan deseu una imatge en format `.gih`, hi apareix un diàleg que us permet descriure el format del pinzell. Consulteu el quadre de diàleg GIH per a obtenir més informació. El format GIH és bastant complicat: es pot trobar una descripció completa en el fitxer `gih.txt` al directori `devel-docs` de la distribució font del GIMP.

VBR

  El format `.vbr` s'utilitza per a pinzells paramètrics, per exemple, pinzells creats fent ús de l'editor de pinzells. Realment no hi ha una altra manera d'obtenir fitxers en aquest format.

MYB

  El format `.myb` s'utilitza pels pinzells del MyPaint. Vegeu Secció 3.8, «Pinzell MyPaint» per a més informació.

Per a fer que un pinzell estigui disponible, deseu-lo en una de les carpetes del camí de cerca de pinzells del GIMP. Per defecte, el camí de cerca inclou dues carpetes, la carpeta `brushes` del sistema, que no hauríeu d'utilitzar o alterar, i la carpeta `brushes` de la carpeta personal del GIMP. Podeu afegir noves carpetes al camí de cerca de pinzells a Carpetes de pinzells en el diàleg de preferències. Qualsevol format GBR, GIH, o VBR inclòs en una carpeta en el camí de cerca de pinzells es mostrarà en el diàleg de pinzells la propera vegada que inicieu el GIMP, o bé premeu el botó Actualitza en el diàleg dels pinzells.

| Nota
Quan es crea un nou pinzell paramètric utilitzant l'editor de pinzells, es desarà automàticament en la carpeta de pinzells personal.

Hi ha molts llocs a la web on es poden trobar pinzells del GIMP descarregables. En comptes de subministrar una llista d'enllaços que aviat quedaria obsoleta, el millor consell és que cerqueu «pinzells del GIMP» amb el vostre cercador. Molts d'ells estan destinats a altres programes de gràfics, i no és segur que es puguin adaptar fàcilment al GIMP.

6. Pinzells |  | 8. El quadre de diàleg GIH

Report a bug in GIMP Report a documentation error